Diari Oficial de la Generalitat Valenciana


Sumari del DOGV 6260, del 05-05-2010 (2010/4459)

Notificació del laude emés per la Junta Arbitral de Transports de València. Expedient número V-613/2009.
--------------------------------------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4459


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-613/2009. [2010/4459]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Dialore Investment, SL, que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que excusa l'assistència, Palmira Martínez Ferri, que excusa l'assistència. Secretària-vocal: Amparo Peris Catalá. Parts. Reclamant: Jesús Camuñas Ávila. Reclamat: Dialore Investment, SL, que no compareix a l'acte de la vista.  
València, 24 de març de 2010, a les 17.20 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-613/09, i es procedix a la realització de la vista oral respecte de la reclamació següent: impagament de ports. Incompareixença del demandat.  
Iniciada la vista oral, pel president es comprova la identitat de la part compareixent i la qualitat amb què intervé.  
A la part reclamada li van ser notificades les demandes i la citació a la vista per al dia 24.03.2010 per mitjà d'escrit rebut el 09.03.2010 per José Soriano Gimeno (autoritzat), segons queda acreditat amb el justificant de recepció expedit pel servici de Correus i que consta en els respectius expedients.  
Concedida la paraula a la reclamant deixa basada la reclamació en els següents  
Antecedents de fet  
1. Es ratifica en tots els motius de la demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que queden especificats en el text de la factura adjunta a la demanda. Conclosos estos es va presentar al cobrament la factura núm. 158 de 20.08.2009 per un import de 4.210,80 euros.  
Realitzades diverses gestions de cobrament sense aconseguir-ho és pel que s'interposa esta demanda, i sol·licita que una vegada que siga reconegut el seu dret es condemne la reclamada al pagament de la quantitat total de 4.210,80 euros.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
3. Donada l'absència de les vocals representants de les empreses carregadores i de la Federació de Transportistes, que van excusar l'assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per Jesús Camuñas Ávila contra Dialore Investment, SL, ja que dels fets relatats, documents probatoris i declaracions efectuades s'establix, que s'han realitzat els transports reclamats dins de les condicions contractuals convingudes i ha de ser abonat l'import.   
Per tot això Dialore Investment, SL, haurà d'abonar a Jesús Camuñas Ávila la quantitat de quatre mil dos-cents deu euros amb huitanta cèntims (4.210,80 €).  
Contra este laude pot exercitar-se l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els deu dies següents al de la notificació del laude podrà sol·licitar-se a esta Junta Arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa, execució que si bé no es formalitzarà mentre es continue liquidant el deute reconegut segons la proposta formulada per la reclamada, podrà instar-se sense més requeriment a partir dels deu dies següents del venciment d'aquell pagaré que resultara impagat dels tres assenyalats i per la quantitat pendent, davant del Jutjat del Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 13 d'abril de 2010.- El president de la Junta Arbitral de Transports de València: Ramón Escrig Moreno.